TTCL ยัน ไม่ได้รับผลกระทบจากสึนามิในญี่ปุ่น
TTCL ยัน ไม่ได้รับผลกระทบจากสึนามิในญี่ปุ่น พร้อมรับซ่อมแซมโรงงานที่ได้รับความเสียหาย
14 มี.ค. 2554

TTCL ยัน ไม่ได้รับผลกระทบจากสึนามิในญี่ปุ่น พร้อมรับซ่อมแซมโรงงานที่ได้รับความเสียหาย 
บริษัทโตโย-ไทย คอร์ปอเรชั่น (TTCL) ขอชี้แจงกรณีการเกิดภัยพิบัติทางธรรมชาติในประเทศญี่ปุ่น เมื่อวันที่ 11 มีนาคม 2554 ที่ผ่านมา ดังนี้
1.เหตุการณ์ดังกล่าวมิได้ส่งผลกระทบต่อการดำเนินธุรกิจของ TTCL แต่ประการใด เนื่องจากปัจจุบัน TTCL มิได้มีงานรับเหมาอยู่ในประเทศญี่ปุ่น และรวมไปถึงผู้ถือหุ้นรายใหญ่และพันธมิตรทางธุรกิจของ TTCL ซึ่งได้แก่ TOYO ENGINEERING CORPORATION (TEC) และ CHIYODA CORPORATION (CHIYODA) ก็มิได้รับผลกระทบเช่นเดียวกัน
อนึ่ง TTCL มีความพร้อมในกรณีที่โรงงานอุตสาหกรรมต่างๆ อาทิเช่น โรงกลั่นน้ำมัน, โรงงานปิโตรเคมี,โรงงานเคมี ฯลฯ มีความประสงค์ให้ TTCL เข้าไปดำเนินการบูรณะซ่อมแซมโรงงานที่ได้รับความเสียหายจากภัยพิบัติในครั้งนี้
2.TTCL ใคร่ขอขอบพระคุณบรรดานักลงทุนและสื่อมวลชนทั่วไปที่ได้กรุณาสอบถามและแสดงความเป็นห่วงต่อกรณีการเกิดภัยพิบัติทางธรรมชาติดังกล่าว และในขณะเดียวกัน TTCL ใคร่ขอแสดงความเสียใจต่อประชาชนชาวญี่ปุ่นที่ได้รับผลกระทบและเกิดการสูญเสียในครั้งนี้ โดยในเบื้องต้น TTCL ได้ดำเนินการจัดส่งอาหารสำเร็จรูป จำนวน 2 ตู้คอนเทนเนอร์และอยู่ระหว่างการประสานงานกับทางกระทรวงต่างประเทศ, TEC, และ CHIYODAเพื่อช่วยบรรเทาความเดือดร้อนให้แก่ผู้ประสบภัยในประเทศญี่ปุ่นเป็นกรณีเร่งด่วนต่อไป